આ પૈસો નિતીના માર્ગે આવ્યો અને નિતીના મારગે તેમણે વાપર્યો. ૧૯૮૦ની આસપાસ જયારે તેમણે જોયું કે પેટ્રોલીયમનો ધંધો ઉત્તરોત્તર વધુ ને વધુ કસદાર બનતો જાય છે પણ પેટ્રોલની અછતનાં દિવસો ભારતમાં જોવા મળ્યા તે પછી તે ધંધામાં ટકવું હોય તો ભ્રષ્ટાચારનો આશરો લીધા વિના છુટકો નથી. પેટ્રોલનાં માપ-તોલ, ભેળસેળ આ બધું જ મેનીપ્યુલેટ– સખળડખળ થઈ શકે અને એમાં ભ્રષ્ટ એવા સરકારી ખાતાઓ કે અમુક અધિકારીઓનાં ગજવાં ભરો તો તો સોનાનાં નળીયાં થાય એવું છે.